Projekt:

**Ndërtimi i kapaciteteve komunale për implementim të projekteve**

**Thirrje e dytë për propozime për projekte:**

**Përgatitja e dokumentacionit teknik për projekte infrastrukturore**

**“Fondi i Dokumentacionit Teknik”**

*Ndërtimi i kapaciteteve në komuna për përgatitjen dhe implementimin e projekteve të zhvillimit lokal*  
 24 qershor 2020

**Udhëzime për aplikantë**

**Ju lutemi lexoni në detaje udhëzimet dhe drejtimet në këtë dokument.**

**1. INFORMACIONE THEMELORE PËR FONDIN E DOKUMENTACIONIT TEKNIK**

**1.1. Historiku**

Në nëntor të vitit 2018 UNDP-ja dhe Agjencia Zvicerane e Zhvillimit Ndërkombëtar (SIDA) nënshkruan Dokumentin projektues me çka u shënua fillimi i implementimit të Projektit *“Ndërtimi i kapaciteteve komunale për implementim projektesh”.* Një nga tre qëllimet kryesore të këtij projekti është përcaktimi, vendosja dhe menaxhimi me **Fondin e dokumentacionit teknik** që do të sigurojë burimet financiare që u janë të nevojshme komunave më pak të zhvilluara për t’i përfunduar punët e patjetërsueshme përgatitore (përfshi planet urbanistike) për përpunimin e projekteve me të cilat mund të konkurojnë në fondet e BE-së, nga shteti ose donatorë tjerë, qoftë nëpërmjet granteve të drejtpërdrejta ose me kredi me normë të ulët interesi. Me rihapjen e negociatave të pranimit në BE, pas vendimeve të Këshillit të Çështjeve të Përgjithshme në Mars 2020 dhe miratimit nga Këshilli Evropian, perspektivat e Maqedonisë së Veriut e rritin rolin e saj si përfituese e fondeve të ndryshme të zhvillimit të BE-së janë bërë më shumë substanciale. Për këtë arsye, rëndësia për të përgatitur projekte zhvillimore të mira është rritur.

Nga projektet gjithashtu pritet të krijohet Indeksi Komunal i Zhvillimit, mjet që do t’i ndihmojë Qeverisë, donatorëve dhe palëve tjera të përfshira në politikën rajonale zhvillimore që të përcaktojnë se cilat janë rajonet më pak të zhvilluara sipas grupit të treguesve në bazë të të dhënave statistikore zyrtare dhe të dhënave të tjera në dispozicion. Përfshirja e aspekteve gjinore në rrjedhat kryesore do të merret parasysh në të gjitha aspektet e implementimit të projektit, si dhe të dhënat e ndara të aspektit gjinor, me qëllim të identifikimit të dallimeve ndërmjet nevojave dhe prioriteteve të burrave dhe grave.

Rezultatet e Thirrjes së parë për propozime mund të gjenden në https://golocal.mk/wp-content/uploads/2020/03/Rezultati-od-prviot-povik-1.pdf. Pas reagimeve nga aplikantët (potencialë) dhe institucionet e tjera, ekipi i Projektit ka vendosur të prezantojë azhurnimet dhe ndryshimet e mëposhtme në Thirrjen e dytë:

• Kompanitë e shërbimeve publike dhe entitetet e tjera publike, të zotëruara ose të kontrolluara nga komunat, kanë të drejtë si partnerë zbatues në aplikime, por kjo partneritet nuk mund të grumbullojë fonde shtesë për grante, si në rastet e bashkëpunimit ndër-komunal; Një ndërmarrje e shërbimeve publike mund të jetë përfituese e projektit, por aplikimi duhet të paraqitet nga komuna;

• Qendrat për zhvillimin e rajoneve të planifikimit (në tekstin e mëtejmë "Qendrat Rajonale") kanë të drejtë të aplikojnë, dhe aplikimet e tyre do të trajtohen si projekte të bashkëpunimit rajonal dhe ndër-komunal sipas listës së posaçme të kritereve.

• Komunat që tashmë kanë paraqitur aplikimet e tyre në Thirrjen e parë (të suksesshme ose jo) mund të paraqesin përsëri kërkesat e tyre, në secilin modalitet të pranueshëm, por përparësia në vlerësim dhe dhënie do t'u jepet atyre që nuk kanë aplikuar dhe as kanë marrë mbështetje në thirrjen e parë.

Sidoqoftë, cilësia e propozimeve të projektit dhe rëndësia e tyre mbeten kriteret më të rëndësishme për përzgjedhje. Për të gjitha pyetjet në lidhje me kualifikimin, ju lutemi vizitoni faqen për pyetjet e parashtruara shpesh në uebfaqen e projektit www.lokalenrazvoj.mk.

**1.2. Parimet, qëllimet dhe prioritetet e Fondit**

Një nga problemet më të mëdha me të cilat përballen komunat në Maqedoninë e Veriut në një cikël tipik proektues[[1]](#footnote-2) është faza e “formulimit”. Kjo fazë në ciklin projektues kërkon përgatitje komplekse të projekteve zhvillimore me qëllim të fitimit të mjeteve financiare, sidomos ato projekte që sigurojnë shfrytëzim afatgjatë dhe rezultate (krahas mandatit politik mesatar). Gjithashtu, duhet të merren parasysh edhe të gjitha fazat tjera të ciklit projektues, prandaj forcimi i kapaciteteve të formulimit të projekteve zhvillimore cilësore do të kontribuojë në trajtimin më të mirë të ciklit të përgjithshëm projektues. Dokumentet projektuese, siç janë planet afariste, studimet e fizibilitetit, vlerësimi i ndikimit në mjedisin jetësor, projektet ndërtuese (të gjitha fazat, përfshi punët inxhinjerike, instalimet elektrike, ngrohja dhe furnizimi me ujë, etj.) planet arkitektonike dhe urbanistike/rurale dhe studimet e planifikimit, lëndët dhe dokumentet e ngjashme kërkojnë burime të konsiderueshme. Kjo do të thotë se përpjekja më e madhe në fazën e formulimit të projekteve zhvillimore të besueshme mund të shkaktojnë ndikim më të madh të papërpjestueshëm në zhvillim pasi që të implementohen. Kjo posaçërisht ka të bëjë me projekte rajonale dhe të përbashkëta me ndikim midis dy ose më shumë komunave, ku qendrat rajonale mund të marrin drejtimin në formulim, si dhe fazat e furnizimit (prokurimit) dhe zbatimit, me efektin e pritshëm të transferimit të njohurive dhe aftësive në nivelin komunal, me pjesëmarrje aktive.

Qëllimi i Fondit të Dokumentacionit Teknik është rritja e kapacitetit të komunave në përgatitjen e projekteve zhvillimore themelore dhe më të ndërlikuara (infrastrukturore) që do të përgatiten të financohen nga burime të tjera.

Qëllimet konkrete të Fondit të Dokumentimit Teknik janë:

* Forcimi i kapacitetit komunal për zhvillim, financim dhe implementim të projekteve cilësore të zhvillimit lokal, si dhe për të zhvilluar aftësinë e tyre për të marrë pjesë në të gjitha fazat e projekteve më komplekse që kontribuojnë në një zhvillim më të gjerë rajonal;
* të sigurohet financim urgjent i atyre që më së shumëti kanë nevojë të përgatitin projekte, në pritje të instrumenteve tjera financiare për këtë qëllim;
* të promovohen Indeksi i Zhvillimit Komunal dhe Qëllimet e Zhvillimit të Qëndrueshëm (QZHQ), si dhe treguesit që ndërlidhen me ato, si elementë të planifikimit dhe implementimit të politikave të baraspeshuara dhe të qëndrueshme dhe masave të zhvillimit rajonal dhe rural.
* të përmirësohet më tej cilësia e jetës së grave dhe burrave, mbi të gjitha te komunat më pak të zhvilluara dhe grupet më të cenueshme sociale.

**1.3. Qëllimet e zhvillimit të qëndrueshëm**

Qëllimet e zhvillimit të qëndrueshëm dhe treguesit e duhur shërbejnë në përcaktimin e llojeve të projekteve dhe sferat nga ku do të mund të fitonin mjete për përgatitje të dokumentimit teknik. Treguesit përzgjidhen në mënyrë që të jenë në harmoni me qëllimet kryesore të projektit, kurse ato me të cilat Republika e Maqedonisë së Veriut arriti përparim të pamjaftueshëm shënohen me (!):

QZHQ 11: Qytete dhe bashkësi të qëndrueshme

Treguesit:

* **(!)** Koncentrimi vjetor mesatar i grimcave me diametër më të vogël se 2.5 mikronë (μg/m3)
* Qasja te burimi i ujit të sigurtë, me tuba (%)
* **(!)** Kënaqësia me transportin publik (%)

QZHQ 4: Arsim cilësor

Tregues:

* **(!)** Norma e përgjithshme e regjistrimit të fëmijëve në shkolla fillore (%)
* **(!)** Norma e përfundimit të arsimit të mesëm (%)

QZHQ 5: Barazia gjinore

Tregues:

* **(!)** Vitet që gratë i kalojnë në shkollim (si % e burrave)
* **(!)** Pjesëmarrja e grave në fuqinë punëtore (si % e burrave)

QZHQ 8: Punë e përshtatshme dhe zhvillim ekonomik

Tregues:

* **(!)** Shkalla e papunësisë (%)

QZHQ 6: Ujë i pastër sanitarie

Tregues:

* **(!)** Shkalla e banorëve që kanë së paku ujë për pije (%)
* **(!)** Shkalla e banorëve që kanë qasje së paku te shërbimet bazike sanitare (%)
* Shkalla e tërheqjes së ujit të freskët (%)
* Varfërimi i ujërave sipërfaqësorë nga importi i mallrave (m3 në vit për kokë banori)
* **(!)** Ujëra të zeza të pastruara (%)

QZHQ 7: Çmim i pranueshëm dhe energji e pastër

Tregues:

* Qasje në energjinë elektrike (%)
* **(!)** Qasje në karburante të pastërta (%)
* **(!)** CO2 nga karburantet dhe energjia elektrike (Mt/TWh, megaton CO2 për teravat – orë energji)

QZHQ 12: Shpenzim i përgjegjshëm dhe prodhim

* **(!)** Mbeturinat e forta komunale (kg/banor në ditë)
* **(!)** E-mbeturina (kg/kokë banori)
* **(!)** Еmetim i azotit reaktiv (kg/kokë banori)

QZHQ 13: Masat kundër ndryshimeve klimatike

* **(!)** Emetime tëCO2-shit që lidhen me energjinë (tonë CO2 për kokë banori)
* **(!)** Emetime tëCO2-shit që lidhen me importin e mallrave (tonë CO2 për kokë banori)
* **(!)** Banorë të prekur nga katastrofa klimatike (në 100 000 banorë)
* Emetime tëCO2-shit që lidhen me eksportin e karburanteve fosile (kg/për kokë banori)

**1.4. Burimet financiare të disponueshme dhe obligimet financiare të aplikantëve**

Shuma e plotë e disponueshme e Fondit për dokumentacion teknik është 1 milion dollarë amerikanë.

Shuma minimale dhe maksimale për të cilat çdo aplikant (komunë ose qendër rajonale ) mund të dorëzojë aplikim janë përcaktuar në nivel si në vijim:

* shuma minimale është 10.000,00 dollarë amerikanë për komunat dhe 20.000 dollarë amerikanë për qendrat rajonale.
* shuma maksimale është 30.000,00 dollarë amerikanë për komunat dhe 60.000 dollarë amerikanë për qendrat rajonale.

Në rastet kur aplikimi paraqitet si partneritet i dy ose më shumë komunave, shumat nga paragrafi i mëparshëm do të rriten me 10,000 dollarë për secilën komunë shtesë - për shembull, 40,000 dollarë për 2 komuna që veprojnë si partnerë, 50,000 dollarë për 3 komuna, etj. Rregulli i sasisë minimale mbetet i njëjtë pa marrë parasysh marrëveshjen e partneritetit. Në rastin e qendrave rajonale, nuk ka mundësi për aplikime të përbashkëta të tyre.

Në rastet e aplikimeve të paraqitura nga qendrat Rajonale, zbatohet i njëjti rregull për grumbullimin maksimal të fondeve, duke marrë parasysh numrin e komunave në territorin e të cilave do të zhvillohet projekti i planifikuar, ose kush do të përfitojë ndryshe nga projekti i propozuar. Rregulla të tjera, si shuma minimale, zbatohen siç përshkruhet në paragrafin e mëparshëm.

Shuma maksimale e mbështetjes për këtë thirrje propozimesh është 100%, respektivisht nuk ka nevojë bashkëfinancimi nga aplikanti në raste kur shuma përfundimtare e mbështetjes, e vërtetuar përmes procedurave të përzgjedhjes dhe furnizimit është në kuadër të kufizimeve të përmendura më lartë. Në rastet kur kjo shumë përfundimtare i tejkalon këto kufizime, aplikanti duhet të sigurojë bashkëfinancim për dallimin deri te shuma përfundimtare nga burime të veta ose tjera.

**2. RREGULLA TË THIRRJES PËR PROPOZIME**

**2.1. Kriteret e përzgjedhjes**

2.1.1. Përzgjedhja e aplikantëve – kush mund të aplikojë?

Aplikantët e vetëm të përzgjedhur sipas kësaj Thirrjeje për propozime janë komunat dhe 8 qendra rajonale në Republikën e Maqedonisë së Veriut[[2]](#footnote-3).

Shfrytëzuesi i fundit, për shembull shfrytëzuesi i dokumentimit të përpunuar teknik mund të jetë cilidoqoftë institucion publik që financohet nga komuna ose komunat që kanë aplikuar e që punon në territor të asaj/atyre komune/ave, siç janë ndërmarrjet publike komunale dhe kompanitë e mirëmbajtjes së infrastrukturës komunale, shkollat, çerdhet dhe institucionet tjera. Institucione të tilla mund të marrin rolin e një partneri në aplikim, me punonjësit e tyre që marrin përgjegjësi për zbatimin. Në rastet e partneriteteve të tilla, rregullat për grumbullimin e fondeve të listuara në pikën 1.4. të këtyre Udhëzimeve NUK ZBATOHEN, respektivisht fondet nuk mund të grumbullohen. Sidoqoftë, kërkesa duhet të dorëzohet dhe nënshkruhet, dhe zbatimi duhet të garantohet nga personi përgjegjës në komunën aplikuese.

Pjesëmarrja e shfrytëzuesit të fundit në implementim, për shembull përpilimi i dokumentimit teknik të kërkuar, duhet të shkruhet dhe sqarohet në Formularin e Aplikimit.

Në rastet kur aplikimi bëhet në partneritet të dy a më shumë komunave, njëra nga ato duhet të caktohet si partnere udhëheqëse. Në rastet kur partneri i komunës është një nga entitetet publike në pronësi ose i kontrolluar ndryshe nga autoritetet komunale, partneri kryesor është gjithmonë komuna.

Rolet individuale të secilit partner në një aplikim të tillë të përbashkët duhet të sqarohen në pjesën e lartëpërmendur të Formularit të Aplikimit, si edhe në Marrëveshjen e Partneritetit[[3]](#footnote-4). Përfshirja e njësive të tilla publike në fazën e aplikimit, nëse është mjaftushëm e justifikuar, mund të kontribuojë në vlerësimin pozitiv (gradimin) e aplikacionit në pjesën e vlerësimit që vlerëson pjekurinë e projektit.

2.1.2. Numri i aplikacioneve - a mund të paraqesin aplikantët nga Thirrja e pare një aplikim tjetër në Thirrjen e 2-të dhe si llogariten partneritetet?

Çdo komunë mund të paraqesë VETËM NJË Aplikim, pavarësisht nëse është individuale ose në partneritet me një komunë tjetër (a). Sidoqoftë, kjo nuk vlen për aplikimet e paraqitura nga Qendrat Rajonale. Kjo do të thotë që një komunë mund të paraqesë vetë ose një kërkesë për partneritet ndër-komunal, dhe në të njëjtën kohë të jetë përfituesi i listuar në aplikacionin e paraqitur nga Qendra Rajonale. Qendrat rajonale mund të paraqesin VETËM NJË APLIKIM SECILA, pavarësisht nga numri i bashkive në rajonin e planifikimit.

2.1.3. Kualifikueshmëria e projekteve - Cilët lloje të projekteve mund të marrin fonde?  
Mundësia e projekteve të zhvillimit lokal që mund të marrin fonde në fazën e përgatitjes (formulimit) nën këtë Thirrje për propozime është përcaktuar (kryesisht) nga niveli i arritjes së qëllimeve përkatëse të zhvillimit të qëndrueshëm (SDG) në nivelin kombëtar, si dhe analiza e situatës dhe të dhëna të dhëna nga komunat për zhvillimin e Indeksit të Zhvillimit Komunal (IZHK).

Të kualifikueshme janë ata projekte që përfshihen në tre grupet kryesore në vijim:

1. Infrastruktura komunale, e transportit dhe afarizmit:

* (Ri)ndërtimi i rrugëve lokale, përfshi asfaltimi dhe ndërtimi i trotuareve. Duhet të dorëzohet dëshmi që komunikacioni në çast shkakton “ngushtim rruge”, e që paraqet pengesë për zhvillimin lokal ekonomik e social ose që ekzistojnë probleme që lidhen me sigurinë e të gjithë pjesëmarrësve në komunikacion.
* Ndërtim dhe rinovim të rrjetit të furnizimit me ujë (ujësjellësi kryesorë, rrjeti i distribuimit, kolektorët e ujrave të zezë, etj.);
* Urat lokale, kalimet e këmbësorëve, shtigje çiklistësh e këmbësorësh, transporti publik (ndalesa autobusësh, stacione hekurudhore, e infrastrukturë e ngjashme);
* Projekte të (ri)ndërtimit të furnizimit me energjie lektrike, ndriçimi rrugor, elektrifikimi ose rritja e kapacitetit të infrastrukturës për nevojat e ekonomisë. Nevojitet dëshmi në formë të marrëveshjeve të nënshkruara dhe/ose duhet të dorëzohet letër qëllimi;
* Projekte infrastrukture që lidhen me afarizmin, të kufizuara në ndërmarrje të vogla dhe të mesme (NVM); (ri)ndërtimi i tregjeve të hapura dhe të mbyllura, zona afariste dhe sipërmarrëse, inkubatorë afarizmi, qendra start up e të ngjashme.

2. Infrastruktura sociale:

* (Ri)ndërtimi i infrastrukturës në arsim dhe arsimin parashkollor: shkolla dhe çerdhe;
* (Ri)ndërtimi i institucioneve të kujdesit për pleqtë dhe infrastruktura që rrethon objektet e shëndetit publik, veçanërisht me fokus në mësimet e nxjerra nga shpërthimi aktual i pandemisë nga COVID-19 - rrugët dhe pikat e hyrjes, parkingjet, hyrja për shërbime ndihmëse, etj.;
* projekte të rregullimit të çdo infrastrukture publike ose objektit tjetër që të bëhen të arritshme për personat me aftësi të kufizuara;
* (ri) ndërtimi i hapësirave publike për të shijuar natyrën, sportet, rekreacionin, familjen, aktivitetet sociale dhe reflektimin personal;
* (ri) ndërtimi i ndërtesave që mbështesin përfshirjen sociale dhe mirëqenien e komunitetit;
* (ri) ndërtimin e ndërtesave historike ose të dukshme që kanë vlerë artistike ose kulturore.

3. Infrastruktura që lidhet me mjedisin jetësor, ndryshimet klimatike dhe ujin:

* Projekte të menaxhimit të mbeturinave të forta: mbyllje të/ose rinovim deponishë; (ri)ndërtimi i objekteve të riciklimit, ndarjes ose pastrimit; pajisje të mbledhjes ose trajtimit fillestar. Kjo duhet të jetë në pajtim me strategjitë kombëtare dhe ato të drejtimit të BE-së.
* Ndërrim ose futje të sistemeve të ngrohjes qendrore – trancizion drejt burimeve të qëndrueshme të energjisë, për shembull kalimi nga karburante fosile te burimet më të qëndrueshme të energjisë; dokumentim teknik të vlerësimit të potencialeve të shfrytëzimit të burimeve të rinovueshme të energjisë.
* Projekte të furnizimit me ujë: mbrojtje të burimeve, ndërtim të ujësjellësve dhe pjesëve tjera të sistemit – stacione pastrimi, pompa, magazina, etj. (deri te vendi ku ndërlidhen amvisëritë).
* Sisteme pastrimi të ujërave të zeza, përfshi (ri)ndërtimin e sistemeve të ujitjes dhe kanalizimit, (ri)ndërtimin e stacioneve të pastrimit të ujërave të zeza.
* (Ri)ndërtimi i shtretërve të lumenjve dhe masa tjera të mbrojtjes nga / menaxhimit të përmbytjeve.

Llojet dhe sektorët e projekteve të cilat nuk janë të kualifikueshme sipas Thirrjes për propozime janë:

* Salla sportive, përveç atyre që janë pjesë ose kryesisht shfrytëzohen dhe menaxhohen nga shkollat;
* Çdo projekt infrastrukturor që kërkon zgjidhje të çështjeve pronësore, shembull të drejtat pronësore nuk janë të qarta ose ekzistojnë konteste;
* Çdo projekt infrastrukturor që lidhet me afarizëm që bart shfrytëzim nga një përdorues dhe/ose një ndërmarrje e madhe - kompani ose ndonjë person tjetër juridik, sipas rregullave të BE-së për ndërmarrje autonome, partnere ose të ndërlidhura[[4]](#footnote-5).
* Çdo projekti infrastrukturor që lidhet me mjedisin jetësor e që nuk është në pajtim me strategjitë kombëtare, legjislacionin dhe drejtimet e BE-së.

Lista e llojeve të projekteve dhe sferave që përzgjedhen dhe që nuk përzgjedhen të prezantuara këtu nuk është përfundimtare dhe UNDP-ja e ka të drejtën e pranimit ose refuzimit të ndonjë propozim-projekti që nuk përmendet këtu, e përcjellur me sqarim me shkrim dhe arsyetim.

2.1.4. Pranueshmëria e aktiviteteve: Cilat lloje të dokumentacionit mund të financohen nga Thirrja?

Llojet e dokumenteve projektuese në vijim mund të fitojnë mbështetje financiare:

* projekte ndërtimi në të gjitha fazat (projekt ideor, projekt bazë...)
* analiza gjeodezike, gjeologjike, gjeofizike, gjeomekanike dhe hidrologjike
* studime të fizibilitetit
* analiza e harxhimeve dhe përfitimve (analiza kost-benefit)
* studime investimi dhe plane afarizmi (për infrastrukturë që lidhet me afarizëm)
* vlerësim të ndikimit në mjedisin jetësor
* pjesë të vetme të projekteve ndërtimore (për elektrifikim, verifikim të statikës, ujësjellës dhe kanalizim, ngrohje/ftohje, etj.) – vetëm nëse është i nevojshëm të kompletohet dokumentimi ekzistues.

Gjithashtu, llojet e dokumenteve vijuese mund të konsiderohen të pranueshme:

* plane detale urbanistike (plane që zbatohen një ose më shumë blloqe urbanistike të nevojshme për t’u lejuar investime greenfield dhe brownfield, ndërtime të objekteve publike etj.), në raste kur ky vendim është arritur nëpërmjet konsultimeve publike – respektivisht të shqyrtuar paraprakisht në forume të bashkësisë;
* revizion të projekteve ekzistuese të dokumentimit projektues;
* pako e plotë e dokumenteve të aplikimit për fonde tjera – formulare aplikimi, buxhete, veçori teknike, lëndë, e të ngjashme.;
* veçori teknike të pajisjeve të përbëra (shembull pajisje të menaxhimit të mbeturinave);
* studime tekniko-teknologjike, etj.

Lista e llojeve që përzgjedhen dhe që nuk përzgjedhen e projekteve dhe sferave të prezantuara këtu nuk është përfundimtare dhe UNDP-ja e ka të drejtën e pranimit ose refuzimit të ndonjë propozim-projekti që nuk përmendet këtu, e përcjellur me sqarim me shkrim dhe arsyetim.

2.1.5 Pranueshmëria e harxhimeve (kostove)

Harxhime të pranueshme sipas kësaj Thirrjeje për propozime janë të gjitha shërbimet që i ofron pala e tretë, e që janë të nevojshme për përgatitjen e dokumentimit të nevojshëm teknik.

Harxhime që nuk pranohen:

* Honorare të udhëheqjes dhe honorare tjera të personelit komunal dhe ose/të qendrave rajonale;
* Mëditje ose kosto pagese;
* Harxhime të pajisjeve të nevojshme për matje, matje të sërishme, e të ngjashme.

2.1.6. Bashkë-financimi nga aplikuesit

Në raste kur shuma e vërtetuar përfundimtare e marrëveshjes i tejkalon kufizimet e përcaktuara në pikën 1.4. lartë, nga aplikanti(ose aplikuesit) do të kërkohet të sigurojë bashkëfinancim deri në pjesën përfundimtare nga burime të veta ose të tjera.

UNDP-ja do të udhëheqë me prokurimin e shërbimeve dhe do të jetë përgjegjëse për zbatimin e marrëveshjeve me palët e treta, shembull pagesa e kryerësve të shërbimeve. Për këto shkaqe, nga aplikantët do të kërkohet që të nënshkruajnë marrëveshje të ndarjes së harxhimeve dhe t’i transferojnë mjetet e nevojshme të UNDP-së sipas procedurave standarde të UNDP-së dhe sipas planit të përcaktuar me marrëveshje.

2.1.7. Parakushtet tjera

Që të sigurohen të dhëna të sakta për vlerësimin e aplikimeve, komunat që ende nuk i kanë dorëzuar të gjitha të dhënat e kërkuara për përllogaritjen e Indeksit të Zhvillimit Komunal do të duhet që ta bëjnë këtë së bashku me pjesën e mbetur të dokumenteve të aplikimit.

**2.2. Procedura dhe përmbajtja e aplikimit**

2.2.1. Përmbajtja e aplikimit

“Pakoja” e patjetërsueshme e dorëzimit të aplikimit përbëhet nga:

* Formulari i dorëzimit të aplikimit (me nënshkrim dhe vulë)
* Dokumentet shoqëruese: studime, raporte, vendime – vetëm nëse te ato ka udhëzim në Formularin e dorëzimit të aplikimit

Forumlari i dorëzimit të aplikimit në asnjë mënyrë nuk mundet të ndryshohet, përveç me shtim (kopjim) të tabelave plotësuese për “Të dhënat themelore të aplikantit”, në raste të aplikimeve në partneritet.

2.2.2. Ku dhe si të dorëzohet aplikimi?

Formulari i aplikimit në format elektronik duhet të dorëzohet me postë elektronike në adresën info@lokalenrazvoj.mk me temë me email KOMUNA E [emri i komunës] ose QENDRA RAJONALE (EMRI) - Aplikimi në fondin teknik të DOKUMENTACIONIT; - Thirrja e 2-të;

2.2.3. Afati i fundit për aplikim

* **31 korrik 2020 deri në ora 22**

2.2.4. Informata plotësuese

Përderisa Thirrja për dorëzimin e aplikimve është në zhvillim e sipër, aplikantët potencialë do të kenë mundësi të parashtrojnë pyetje dhe të kërkojnë sqarime në lidhje me Thirrjen. Pyetjet duhet të drejtohen nëpërmjet postës elektronike në adresën: info@lokalenrazvoj.mk

Përgjigjet e pyetjeve do të publikohen rregullisht në uebfaqen e projektit një herë në javë gjatë rrjedhës së Thirrjes, në atë mënyrë që edhe pyetjet edhe përgjigjet do të jenë transparente për të gjithë aplikantët potencialë. Pyetjet do të mund të parashtrohen deri në pesë ditë para përfundimit të Thirrjes.

Duke pasur parasysh zgjedhjet e parakohshme parlamentare të planifikuara për 15 korrik 2020. dhe vështirësitë që ata do të shkaktojnë në punën e rregullt të komunave, vendimet e këshillave të bashkive / rajoneve mund të paraqiten shtesë, por jo më vonë se 17 gusht 2020.  
  
Pyetje me ardhje personalisht dhe me telefon nuk lejohet.

UNDP-ja e ka të drejtën e ndryshimit të elemteve të Thirrjes, mes tjerash edhe pas parashtrimit të pyetjeve nga aplikantët potencialë. Nëse natyra e ndryshimeve është e tillë që kërkon përpjeje plotësuese nga aplikantët ose ndryshimet bëhen para vetë datës kur përmbyllet thirrja, UNDP-ja mund të lejojë zgjatjen e periudhës së aplikimit në thirrje.

**2.3. Vlerësimi dhe përzgjedhja e aplikimeve**

Pas përmbylljes së Thirrjes për propozime, vlerësimi i aplikimeve do të realizohet për të përgatitur rang listën e propozimeve dhe të përcaktohet se kujt do t’i ndahen mjete sipas kësaj Thirrjeje. Vlerësimi do të realizohet nga Komiteti i vlerësimit me ndihmën e një inxhinjeri të ndërtimtarisë të emëruar nga UNDP-ja. **Që një projekt të kualifikohet për të fituar mjete financiare, gjatë vlerësimit patjetër të fitojë 55 pikë.**

Vlerësimi do të realizohet në pajtim me kriteret e përcaktuara më herët dhe skemave të vlerësimit:

1. KRITERET ADMINISTRATIVE DHE KUALIFIKIMI E APLIKANTËVE / PROJEKTEVE / AKTIVITETEVE

|  |  |
| --- | --- |
| KRITERI | shënoni/ vlerësoni |
| A kualifikohet aplikanti sipas rregullave të Thirrjes për propozime? (pjesa 2.1.1) | PO / JO |
| A përfshihet në listën e projekteve që kualifikohen për financim projekti i propozuar për të fituar mjete përgatitjeje? (pjesa 2.1.2) | PO / JO |
| A është në listën kualifikuese të dokumenteve projektuese lloji i dokumentit projektues për të cilin kërkohen mjete financiare? (pjesa 2.1.3) | PO / JO |
| A është lejuar/miratuar projekti nga këshilli komunal dhe/ose Këshillit rajonal? A i është bashkangjitur aplikimit vendimi i këshillit? | PO / JO |
| A janë marrëdhëniet pronësore-juridike në lidhje me pronën/lokacionin të pastra, pa probleme dhe konflikte?A i është bashkangjitur aplikacionit dokumenti i pronësisë? | PO/JO |
| A paraqiti aplikanti të dhënat e kërkuara në dispozicion të nevojshme për llogaritjen e Indeksit? \* | PO / JO |
| A i përmbush projekti kriteret për një projekt rajonal në përputhje me udhëzimet për zhvillimin e balancuar rajonal? \*\* | PO / JO |

Fushat e shënuara me \* nuk aplikohen për aplikimet nga qendrat rajonale.

Fushat e shënuara me \*\* vlejnë posaçërisht për Qendrat Rajonale. Kriteret (shiko Shtojcën 1) janë të njëjta me ato të përdorura kur aplikoni për fonde nga Programi i balancuar rajonal i zhvillimit.

2. VLERËSIMI SIPAS INDEKSIT TË ZHVILLIMIT KOMUNAL DHE BASHKËPUNIMI NDËRKOMUNAL (Pikët e mundshme maksimale: 40)

|  |  |
| --- | --- |
| KRITERI | Pikët maksimale që mund të arrihen |
| Cilës kategori të Indeksit të Zhvillimit Komunal, sipas vlerës së tanishme të Indeksit të Zhvillimit Komunal, i takon aplikimi?\* | 30 |
| A i përmbush projekti kriteret për një projekt rajonal në përputhje me udhëzimet për zhvillimin e balancuar rajonal? \*\* | 10 |

3. RELEVANCA E PROJEKTIT (Pikët e mundshme maksimale: 30)

|  |  |
| --- | --- |
| KRITERI | Pikët maksimale që mund të arrihen |
| Projekti qartë u referohet problemeve të përgjithshme. | 10 |
| Projekti është i harmonizuar me dhe/ose është pjesë e programit ose strategjisë lokale/rajonale/kombëtare/së BE-së. | 5 |
| Projekti është përzgjedhur/miratuar në forumin e bashkësisë ose forumin rajonal | 5 |
| Projekti kontribuon në realizimin e njërit nga Qëllimet e Zhvillimit të Qëndrueshëm të përmendur në Udhëzimet për Aplikantë. | 5 |
| Projekti qartë përshkruan ndikimin te çështjet gjinore (duke u përgjigjur nevojave të grave dhe burrave) dhe u referohet problemeve të grupeve të cënueshme. | 5 |

4. QËNDRUESHMËRIA E PROJEKTIT (Pikët e mundshme maksimale: 30)

|  |  |
| --- | --- |
| KRITERI | Numri maksimal i pikëve që mund të fitohen |
| Projekti ka potencial të qartë që të mobilizojë burime të mëtutjeshme. | 15 |
| Projekti qartë u referohet çështjeve të qëndrueshmërisë së intervenimit të planifikuar infrastrukturor. | 10 |
| Komunana/qendrat rajonale pajtohen që ta bashkëfinancojnë projektin. | 5 |

*Qëndrueshmëria e projektit dhe mirëmbajtja e projektit janë dy kuptime të ndryshme. Aplikantët duhet të shpjegojnë qartë aspektin e qëndrueshmërisë.*

Pasi të jenë vlerësuar dhe vlerësuar të gjitha aplikimet, do të zbatohet parimi shtesë i përparësisë, sipas rendit të mëposhtëm të përparësive:

1. Komunat, partneritetet dhe qendrat rajonale që nuk kanë paraqitur ose nuk u janë dhënë mjete në Thirrjen e parë

2. Komunat dhe partneritetet për të cilat u ndanë fonde në Thirrjen e parë.

Ata që i përkasin grupit të dytë sipas rendit të përparësive do të jenë në gjendje të marrin fonde vetëm kur të jetë dhënë grupi i parë.

Rezultatet e procesit të vlerësimit do të shpallen në uebfaqen dhe aplikantët e përzgjedhur do të njoftohen drejtpërdrejtë.

**4. DHËNIA E MJETEVE FINANCIARE DHE MARRËVESHJET PËR FINANCIM**

**2.4.1. Memorandumet e mirëkuptimit, marrëveshjet**

UNDP-ja do të nënshkruaj Memorandum Bashkëpunimi me secilën komunë /Qendër rajonale të përzgjedhur me të cilën do të përcaktohen të drejtat dhe obligimet e përbashkëta ndërmjet UNDP-së dhe komunës, edhe atë pasi që me proces furnizimi do të vërtetohet shuma e saktë e çdo marëveshjeje. Pas përpilimit të rang listës, UNDP-ja do të implementojë procedurë prokurimi të shërbimeve të kërkuara dhe kontratat do të jepen për mjetet maksimale të disponueshme për këtë Thirrje për propozime.

Në rastet kur është i nevojshëm bashkëfinancimi, marrëveshjet e realizimit të harxhimeve me përfituesit do të duhet të nënshkruhen para se të lidhen marrëveshjet me kryerësit e shërbimeve.

Në rastet ku mjetet financiare jepen për projekte me të cilat kanë aplikuar më shumë se një komunë, do të nënshkruhen Memorandume bashkëpunimi me të gjitha komunat që marrin pjesë në partneritetin e tillë

Për projektet e aplikuara nga qendrat Rajonale, pavarësisht nga numri i komunave në territoret e të cilave janë planifikuar projektet, do të nënshkruhet vetëm një Marrëveshje e tillë, me qendrat Rajonale, duke përcaktuar se ata marrin përsipër të gjithë përgjegjësinë për veprime të mëtejshme në lidhje me dokumentacionin teknik në temë.

**2.4.2. Implementimi: obligimet e aplikantëve, dorëzimi i raporteve, mbikqyrja**

Çdo aplikant i sukseshëm patjetër të emërojë së paku një person të kualifikuar, si person kontakti për kryerësit e shërbimeve (inxhinjerët, arkitektët, e të ngjashëm) dhe për personelin e vëzhgimit nga UNDP-ja, si edhe për inxhinjerin e punësuar nga UNDP-ja si konsulent. Ky person duhet të jetë në gjendje të sigurojë informacione të patjetërsueshme, dokumentime dhe mbështetje tjetër të nevojshme për kryerësit e shërbimeve në kryerjen e detyrave të tyre.

Personeli projektit i UNDP-së do të vëzhgojë tërë procesin, me ndihmën e inxhinjerit të UNDP-së.

Në rastet kur do të vërtetohen shkelje serioze të kushteve të marrëveshjes (Marrëveshja e Ndarjes së Harxhimeve), UNDP-ja e ka të drejtën e shkëputjes së marrëveshjes dhe, nëse është e mundur, t’i rialokojë mjetet në projekt / aplikant tjetër.

Pas përfundimit të detyrave dhe dorëzimit të prodhimit final – paketa e dokumentimit teknik të projektit, transferi i mjeteve të prodhimit përfundimtar do të realizohet sipas procedurës standarde të UNDP-së.

1. Programimi→Identifikimi→Formulimi→Financimi→Implementimi→Vlerësimi→ (në rreth) [↑](#footnote-ref-2)
2. Rajonet e mëposhtme të planifikimit janë të kualifikueshme: Shkupi, Lindja, Jug-Lindja, Veri-Lindja, Pelagonija, Vardari, Jug-Perëndimi dhe Pollogu. [↑](#footnote-ref-3)
3. Marrëveshja e partneritetit nuk është e domosdoshme kur partneri është një entitet publik në pronësi ose kontrollohet ndryshe nga komuna që paraqet kërkesën, pasi kjo lidhje partneriteti është e rregulluar tashmë me dokumente të tjera - statutet, dokumentet themeluese, etj. [↑](#footnote-ref-4)
4. <https://ec.europa.eu/docsroom/documents/15582/attachments/1/translations> [↑](#footnote-ref-5)